Godt 4.000 personer sad dybt koncentreret i 45 minutter på 53 landets sprogcentre her til eftermiddag.

Her har de taget den danske indfødsretsprøve i daglig tale statsborgerskabsprøven, hvor man skal besvare 40 spørgsmål på maksimalt 45 minutter.

For at bestå testen og blive dansk statsborger skal minimum 32 af svarene være rigtige.

35 af spørgsmålene omhandler danske samfundsforhold, dansk kultur og historie.

Læs også : Oliver er brite på brexit-flugt: Tag med ham til indfødsretsprøve

De resterende fem spørgsmål vedrører aktuelle emner og kan omfatte spørgsmål om for eksempel politik eller kulturelle begivenheder.

Prøven kan tages to gange årligt og senest var 3.463 tilmeldt 7. juni. Mere end hveranden bestod dengang.